|  |  |
| --- | --- |
|  | PRITARTA  Pakruojo Juozo Pakalnio muzikos mokyklos mokytojų tarybos 2020 m. vasario 3 d. protokoliniu nutarimu (protokolo Nr. 3 ) |
|  | PATVIRTINTA  Pakruojo Juozo Pakalnio muzikos mokyklos direktoriaus 2020 m. vasario 3 d. įsakymu Nr. V- 74 |

**PAKRUOJO JUOZO PAKALNIO MUZIKOS MOKYKLOS**

**2020 METŲ VEIKLOS PLANAS**

**I. BENDROSIOS NUOSTATOS**

1. Pakruojo Juozo Pakalnio muzikos mokyklos veiklos planas 2020 metams (toliau – planas), atsižvelgus į strateginį įstaigos planą, švietimo būklę, bendruomenės poreikius, nustato metinius įstaigos tikslus bei uždavinius, apibrėžia prioritetus ir priemones uždaviniams vykdyti.

2. Planu siekiama, įgyvendinant valstybinę švietimo politiką, užtikrinti gyventojams aukštą švietimo paslaugų kokybę ir prieinamumą. Tenkinti Pakruojo rajono gyventojų muzikinio meninio ugdymosi poreikius, racionaliai, taupiai ir tikslingai naudoti švietimui skirtus išteklius.

3. Planą įgyvendins Pakruojo Juozo Pakalnio muzikos mokyklos administracija, mokytojai ir kiti pedagoginiame procese dalyvaujantys specialistai, nepedagoginiai darbuotojai, ugdytiniai ir jų tėvai.

**II. 2019 m. VEIKLOS ANALIZĖ**

2019 m. pabaigoje mokykloje dirbo 28 darbuotojai:

* 3 administracijos darbuotojai: direktorė, sekretorė, ūkvedė;
* 19 mokytojų (6 iš jų nepilnu krūviu);
* 1 socialinis pedagogas ir 1 jaunimo darbuotojas (PAJC darbuotojai);
* 4 aptarnaujančio personalo darbuotojai: 1 kiemsargis, 2 valytojos, 1 darbininkas.

2019 m. mokyklos biudžetą sudarė 390682 Eur., iš jų: rajono biudžeto lėšos- 322492 Eur., tėvų lėšos- 16900 Eur., mokymo lėšos- 34790 Eur., valstybės biudžeto lėšos- 16500 Eur.

Mokykloje pagal muzikinio ugdymo programas mokėsi 153 ugdytiniai - 38 berniukai (25 proc.) ir 115 mergaičių (75 proc.). Mokinių skaičius įvairių instrumentų klasėse: fortepijono - 58, kanklių - 10, akordeono - 17, smuiko - 14, fleitos - 6, trimito - 5, saksofono - 12, gitaros - 16, mušamųjų- 3. Sudarytos sąlygos mokyti pagal neformaliojo švietimo programas, tokią galimybę pasirinko: mėgėjų - 23, ankstyvojo ugdymo – 7, kryptingo muzikinio ugdymo- 2 mokiniai. Mokiniams sudarytos sąlygos muzikuoti ir tobulinti ansamblinio grojimo įgūdžius šiuose mokomuosiuose meniniuose kolektyvuose: jaunučių chore, pučiamųjų instrumentų, smuikininkų, gitaristų ansambliuose, fortepijoniniuose duetuose. Neformaliojo švietimo būrelius lankė apie 50 vaikų.

2019 m. mokyklą baigė 13 mokinių: 5 - fortepijono, 3- smuiko, 1 - akordeono, 1 - trimito, 1- kanklių, 1- gitaros, 1- saksofono specialybes. Pianistė Ema Stakutytė sėkmingai tęsia mokslą Vilniaus j. Tallat Kelpšos konservatorijoje. Toliau mokytis muzikos specialybių įstojo ankstesnių metų mokyklos absolventai grojimo įgūdžius tobulinę pagal išplėstinio muzikinio ugdymo programas: Silvija Černiauskaitė (smuikas) ir Gabija Tarasevičiūtė (akordeonas) mokosi Šiaulių S. Sondeckio menų gimnazijoje, Rokas Zakarka (saksofonas)- Panevėžio V. Mikalausko menų mokykloje. Į šia mokyklą mokytis išvyko ir 6 kl. akordeonininkė Skaistė Poškutė. Abiturientė Vakarė Vasiliauskaitė (fleita, vokalas) pasirinko muzikos pedagogikos studijas Šiaulių universitete.

Aktyviai veikė mokyklos padalinys- Pakruojo atviras jaunimo centras. Per 2019 m. jame užfiksuoti 2835 jaunuolių apsilankymai, bendras unikalių lankytojų skaičius- 504, nuolatinių lankytojų skaičius- 42, vidutiniškas jaunuolių apsilankymas per dieną- 19. Jaunimo centrą lankė 15 mažiau galimybių turinčių, rizikos grupei priklausančių jaunuolių. Jaunimo centro lankytojai suorganizavo 20 įvykdytų veiklų, dalyvavo 15 kitų organizuotų renginių. Pakruojo atviras jaunimo centras vykdė mobilų darbą su jaunimu ir pasiekė šiuos rodiklius: mobiliojo darbo su jaunimu komandos pilotiniai susitikimai, siekiant užmegzti ryšį su vietos bendruomene ir jaunais žmonėmis – 76, unikalių jaunų žmonių, su kuriais palaikomas reguliarus kontaktas, skaičius – 130, veiklų, nukreiptų į darbą su jaunimo grupėmis – 42, veiklų, skatinančių jauną žmogų įsitraukti į visuomeninę veiklą, skaičius – 8.

Pagrindiniai mokyklos veiklos uždaviniai 2019 m. buvo:

1. Siekti konstruktyvaus mokyklos bendravimo ir bendradarbiavimo su rajono ir išorės partneriais.

2. Parengti formalųjį švietimą papildančio meninio ugdymo programas.

3. Gerinti metodinės tarybos ir metodinių grupių darbo efektyvumą.

Mokykla, plėtodama ryšius su muzikos, meno mokyklomis ar kitomis institucijomis, vykdydama projektus, sudarė sąlygas mokiniams dalyvauti konkursuose, projektuose, renginiuose, taip didindama jų motyvaciją, skatindama profesinį tobulėjimą ir meistriškumą. Buvo sudarytos sąlygos mokytojų bendradarbiavimui, dalijimuisi patirtimi, profesiniam tobulėjimui. Sudarytos bendradarbiavimo sutartys su Kelmės Algirdo Lipeikos menų mokykla, Šiaulių koncertine įstaiga „Saulė“, Pakruojo kultūros centru, Linkuvos kultūros centru, Panevėžio Vytauto Mikalausko menų gimnazija, Naujosios Akmenės muzikos mokykla, Raseinių meno mokykla. Mokyklos įvykdyti projektai, kuriuose dalyvavo ir kitų rajonų mokiniai: bedras projektas su Akmenės muzikos mokykla „Draugystės žiedas“, koncertas- susitikimas su Panevėžio Vytauto Mikalausko menų gimnazija, projektas „Muzikiniai rudenys“ su koncertine įstaiga „Saulė“, II respublikinis fortepijoninės muzikos festivalis „Linksmosios melodijos“ mokykloje, Joniškio ir Pakruojo pianisčių renginys, Instrumentinės muzikos festivalis „Melodija iš...“ Pakruojo KC . Sudarytos sąlygos mokiniams dalyvauti konkursuose ir festivaliuose: iš mokyklos lėšų sumokėtas dalyvio mokestis, pasirūpinta nuvežimu. Dauguma mokytojų dalyvavo bent viename kvalifikacijos tobulinimo renginyje.

Mokyklai siekiant tapti meno mokykla, parengtos formalųjį švietimą papildančio meninio ugdymo (šokio, dailės, teatro) programos, vadovaujantis rekomendacijomis dėl meninio formalųjį švietimą papildančio ugdymo programų rengimo ir įgyvendinimo. Suformuotas mokyklos lygmens programų turinys, suplanuotas jų įgyvendinimo procesas, mokinių pasiekimų vertinimas, kitos priemonės. Neprasidėjus pastato L. Giros g. 4 remontui, šių programų diegimui galimybių kol kas nėra.

Išrinkta atnaujinta metodinė taryba ir jos pirmininkas. Parengti ir direktoriaus įsakymu patvirtinti metodinės tarybos nuostatai. Parengti ir papildomi metodinių grupių pusmečių planai, derinami su mokyklos renginių planais. Metodinių grupių pasitarimai vyksta ne rečiau kaip kartą per pusmetį. Metodinė taryba aktyviau dalyvauja planuojant ugdymo turinį, koordinuoja metodinių grupių darbo planavimą ir veiklą, siekiant ugdymo dermės, tęstinumo ir kokybės užtikrinimo; inicijuoja mokytojų bendradarbiavimą, gerosios patirties sklaidą.

**Mokytojų profesinio tobulėjimo skatinimas.**

Visi mokykloje dirbantys mokytojai turi privalomą darbui neformaliojo vaikų švietimo įstaigoje kvalifikaciją. Mokytojai skatinami tobulėti, atnaujinti savo žinias ir gebėjimus kvalifikacijos tobulinimo renginiuose, pasidalinti savo patirtimi su kolegomis. Per 2019 metus seminaruose, mokymuose ir kitokiuose kvalifikacijos kėlimo renginiuose bent kartą dalyvavo 75 procentai pedagogų. Mokytojai gilinosi į dalykų dėstymo metodiką, mokinių meistriškumo lygio augimą, domėjosi mokinių kūrybinių gebėjimų ugdymu, sceninės veiklos skatinimu. Mokykla dalyvauja Lyderių laiko projekte „Sąlygų mokytojų profesiniam augimui sudarymas“; šio projekto kūrybinėje komandoje dalyvauja direktorė N. Pupinienė, įvairiuose mokymuose dalyvavo 10 pedagogų. Sukurtas mokyklos mokytojų profesinio tobulėjimo modelis tapo mokyklos veiklos plano dalimi. Atnaujinta mokytojų metodinė taryba, sprendžianti svarbiausius ugdymo ir mokytojų profesinio tobulėjimo klausimus.

**Mokyklos kultūra.**

Mokykloje vyko bendri mokytojų ir tėvų susirinkimai: pateikta mokyklos metų veiklos ataskaita, atliktos įsivertinimo apklausos, diskutuota mokyklai svarbiais klausimais. Mokyklos kultūrą geriausiai atspindi jos matomumas mieste, rajone, šalyje. 24 mokykloje organizuotuose ar kitur vykusiuose koncertuose, renginiuose dalyvavo beveik visi mokyklos mokiniai. 22 respublikiniuose ar tarptautiniuose festivaliuose aktyviausiai dalyvavo jaunieji pianistai ir smuikininkai, taip pat akordeonininkai, vokalistai. Nugalėtojų laurus ar diplomus 8 konkursuose laimėjo 15 mokinių. Pažymėtini vokalistės V. Vasiliauskaitės laimėjimai- ji du kartus laimėjo I vietą, vieną kartą II vietą respublikiniuose dainavimo konkursuose. Kanklininkė L. Povilionytė tapo XIV nacionalinio J. Švedo konkurso Šiaulių zonos laureate. Ši mokinė laimėjo I vietą ir Šiaulių regiono solfedžio konkurse; šiame konkurse I vietą laimėjo ir G. Kazėnaitė, II- L. Baltėnaitė. Savo pasiekimais džiugino ir pianistės: D. Petraitytė, A. Šiurnaitė ir E. Stakutytė laimėjo I vietas, B. ir G. Gudaitės- III vietas.

* **Dalyvavimas projektuose ir programose.**

Mokykla tradiciškai dalyvavo koncertinės įstaigos „Saulė“ projekte „Muzikiniai rudenys“, kuriame su Šiaulių kameriniu orkestru, vadovaujamu smuikininko V. Čepinskio, muzikavo mokyklos mokiniai. Į baigiamąjį projekto koncertą Šiauliuose buvo atrinkti akordeonininkas K. Zaičenko (mokytojas R. Varvuolis) ir jaunučių choras (vadovė I. Tuomienė). Šio projekto įgyvendinimui gauta 900 eurų rėmėjų lėšų. Vykdydama Pakruojo r. visuomenės sveikatos rėmimo specialiosios programos projektą „Muzikos terapija“, mokykla rengė koncertus rajono socialinėse įstaigose, ligoninėje, organizavo choro, muzikavimo pamokas senjorams. Šio projekto įgyvendinimui skirta 1200 eurų. Aktyviai projektinėje veikloje dalyvavo mokyklos Atviras jaunimo centras:

* Atvirų jaunimo centrų veiklos stiprinimo projektas „Tas ti iš Pakruoje 2019“ – 15950 Eur.,
* Mobilaus darbo organizavimo paramos projektas „Ko to? Ko vakar? 2019“ – 10450 Eur.;
* Sportinio aktyvumo ir sveikatingumo skatinimo projektas „Atvira sporto erdvė jaunimo centre“ - 2540 Eur.
* Lietuvos- Lenkijos jaunimo mainų projektas „Susidraugauti lengva“ – 4874 Eur.

Mokykla dalyvauja Lyderių laiko projekte „Sąlygų mokytojų profesiniam augimui sudarymas“; šio projekto kūrybinėje komandoje dalyvauja direktorė N. Pupinienė, įvairiuose mokymuose dalyvavo 10 pedagogų.

* **Bendradarbiavimo skatinimas.**

Mokykla bendradarbiauja su vietos bendruomene, įvairiomis organizacijomis, palaikomi ryšiai su mokyklos absolventais. Glaudūs ryšiai muzikos mokyklą sieja su kitomis ugdymo įstaigomis: vaikų darželiams dovanojami koncertai, mokykloje vyksta koncertai-susitikimai su pradinių klasių mokiniais, rengiami bendri koncertai su „Atžalyno“ gimnazija. Mokiniai yra nuolatiniai J. Paukštelio bibliotekoje (sinagogoje), Pakruojo kultūros centre vykstančių renginių dalyviai, koncertavo Pakruojo ligoninėje, rajono socialinėse įstaigose.

Dalyvaujant konkursuose, festivaliuose, užmezgami kontaktai, kurie išsivysto į nuoširdų bendradarbiavimą tarp mokyklų. Smuikininkų ansamblis kasmet sulaukia kvietimo dalyvauti festivalyje Vilniaus B. Dvariono dešimtmetėje muzikos mokykloje. Fortepijono mokytojos glaudžiai bendradarbiauja su Radviliškio, Joniškio, Ariogalos, Kelmės, Šiaulių kolegomis. Mokykloje suorganizuotame II jaunųjų pianistų festivalyje „Linksmosios melodijos“ dalyvavo 50 mokinių iš 8 šalies muzikos mokyklų. P. Jasilionienė suorganizavo festivalį „Skambėkit, kanklės“, kuriame dalyvavo Joniškio, Rozalimo, Pakruojo muzikantai. Pirmasis instrumentinės muzikos festivalis „Melodija iš...“, (šio projekto autorės mokytojos N. Chrapačienė ir S. Andreliūnienė) į Pakruojo kultūros centrą sukvietė 84 dalyvius iš 7 šalies rajonų mokyklų.

**Mokyklos veiklos kokybės įsivertinimas, kitų institucijų patikros ir kita.**

Vertinant mokyklos veiklos kokybę, nuolat neformaliai bendraujama su mokiniais, jų tėvais, mokytojais, siekiant išsiaiškinti kur yra mūsų mokyklos stiprybės, o kur – mokytis ir dirbti trukdančios silpnybės. Dalyvaujant projekte „Lyderių laikas“, buvo atlikta mokinių tėvų apklausa tema „Kokių pokyčių reikia rajonui, mokyklai gerinant mokinių pažangą“. Buvo padaryta išvada, kad mokytojų kvalifikacijos stoka ugdant naująją mokinių kartą, sprendžiant konfliktines situacijas turi didžiulę įtaką mokinių motyvacijai ir pasiekimams. Tik mokytojo atsidavimas, pasiaukojimas, supratimas padeda vaikui tolygiai augti su visais . LL3 Profesinio kapitalo tyrime dalyvavo 18 pedagogų. Mokytojų apklausos rezultatai leido padaryti išvadą, kad būtina skatinti mokytojų tarpusavio bendradarbiavimą, sudaryti sąlygas tobulėti stebint kolegų darbą, dalinantis patirtimi. Šiuo įsivertinimu remdamasi mokyklos veiklos plano rengimo grupė pagrindinį mokyklos veiklos tikslą- mokinių pasiekimų gerinimą, kuris tiesiogiai priklauso nuo mokytojų profesinio meistriškumo. Įsivertinimo išvados panaudotos nustatant mokyklos metų veiklos uždavinius, priemones, siekiant gerinti veiklos kokybę.

Visuomenės sveikatos centro Pakruojo skyrius atliko mokyklos periodinės visuomenės sveikatos saugos kontrolę. Vertinimo išvadoje nurodyta, kad reikalavimų pažeidimų nenustatyta.

**Problemos ir siūlomi problemų sprendimo būdai, ateities planai**

2019 metais išliko patalpų problema, nes pastate S. Ušinsko g. 43 labai ankšta, per maža salė mokyklos renginiams, koncertams. Dalis užsiėmimų vyksta pastate L. Giros g. 4, bet šis nerenovuotas, sulūžę, nesandarūs langai. Pakruojo rajono savivaldybės užsakymu yra parengtas investicijų projektas „Universalaus laisvalaikio ir papildomo ugdymo centro, esančio l. Giros g. 4, Pakruojis, įkūrimas ir pritaikymas muzikos mokyklos ir atviro jaunimo centro veiklai“. Laukiama, kada bus pradėta įgyvendinti Pakruojo rajono strateginiame plane 2014-2020 m. numatyta priemonė - mokyklai priklausančio pastato L. Giros g. 4 renovacija: pastato atnaujinimas ir apšiltinimas, vidaus patalpų remontas ir pritaikymas Juozo Pakalnio muzikos mokyklos ir Atviro jaunimo centro veiklai Įgyvendinus projektus, bus įrengta koncertų ir šokių salė, muzikos, dailės, šokių klasės, atviro jaunimo centro ir kitos patalpos, iš esmės pagerės ugdymo sąlygos, sumažės mokyklos išlaidos šildymui, elektrai. Kuriantis naujose patalpose, trūks baldų (salės kėdžių, mokytojų kambario, klasių, kabinetų, fojė baldų). Trūksta kokybiškų muzikos instrumentų: fortepijono, pianinų, akordeonų, pučiamųjų i r kitų instrumentų. Kiekvienoje klasėje turėtų būti kompiuteriai mokytojų darbui; šiuo metu jų yra 6, reikėtų dar bent 6.

Mokyklai nuolat reikalingas transportas mokinių nuvežimui į konkursus, festivalius, koncertus, kitus renginius, nes dalyvavimas koncertinėje ir konkursinėje veikloje yra neatsiejama ugdymo proceso dalis.

# III. MOKYKLOS VIZIJA

Pakruojo Juozo Pakalnio **meno** mokykla - patrauklus muzikinės ir kitokios meninės kultūros židinys, skirtas Pakruojo rajono vaikams, vykdantis atvirąjį darbą su jaunimu, turintis brandžius meno kolektyvus, gerą materialinę bazę.

# IV. MOKYKLOS MISIJA

Užtikrinti neformaliojo vaikų švietimo koncepcijoje apibrėžtų funkcijų, atsižvelgiant į moksleivių poreikius, interesus, gebėjimus ir aplinkos diktuojamas sąlygas, įgyvendinimą. Užtikrinti ugdymo tęstinumą, sudaryti sąlygas moksleiviams atskleisti kūrybines galias, įgyti asmeniniam, visuomeniniam ir profesiniam gyvenimui būtinas kompetencijas, pasiruošti studijoms aukštesnės pakopos meninio profilio mokymo įstaigose.

Gerinti jaunų žmonių laisvalaikio užimtumo kokybę, padėti stiprinti jaunimo motyvaciją įsitraukti į aktyvų visuomeninį gyvenimą, plėsti jaunų žmonių savirealizacijos galimybes taikant atviro darbo su jaunimu principus.

# V. FILOSOFIJA

**Mokinys – ne indas, kurį reikia pripildyti, o fakelas, kurį reikia uždegti . (**Plutarchas)

**VI. 2020 METŲ MOKYKLOS VEIKLOS TIKSLAI, UŽDAVINIAI, PRIEMONĖS**

**Veiklos tikslas:** Mokinių pasiekimų gerinimas, sudarant sąlygas mokytojų profesiniam augimui ir bendradarbiavimui.

**Uždaviniai:**

1. Mokytojų profesinio augimo skatinimas
2. Mokyklos ryšių plėtra

**PRIEMONIŲ PLANAS**

|  |  |  |  |  |
| --- | --- | --- | --- | --- |
| **Uždaviniai** | **Priemonės** | **Veikla** | **Fiksavimas** | **Atsakingas** |
| Mokytojų profesinio augimo skatinimas | Atvirų pamokų vedimas | Per mokslo metus kiekvienas mokytojas veda 1-2 atviras pamokas įvairių specialybių mokytojams | Atvirų pamokų kalendorius | Direktorė, metodinė taryba |
| Atvirų pamokų stebėjimas | Per mokslo metus stebi 1-2 skirtingų specialybių mokytojų pamokas. | Stebėtos pamokos protokolas, aptarimas | Direktorė, metodinė taryba |
| Individualių mokinio ugdymo planų sudarymas | Su kiekvienu mokiniu aptaria individualų ugdymo planą, repertuarą pagal jo gebėjimus ir poreikius, planas tikslinamas ir koreguojamas ne rečiau kaip kas pusmetį | Planai fiksuojami individualaus ugdymo dienynuose, mokinio pažymių knygelėje. | Direktorė, metodinė taryba |
| Mokinių paruošimas konkursams, festivaliams | Mokytojai geba pastebėti vaiko galimybes, jį paruošti dalyvauti respublikiniuose, tarptautiniuose konkursuose ir festivaliuose | Konkursų, festivalių paraiškos, mokyklos renginių planai | Mokytojai |
| Mokinių paruošimas koncertams, kitiems renginiams | Siekiama, kad kiekvienas mokinys pagal savo gebėjimus turėtų galimybę bent kartą per pusmetį koncertuoti ar dalyvauti renginyje | Mokyklos mėnesio renginių planai, koncertų, renginių programos | Mokytojai |
| Mokytojų profesinio augimo veiklos | Dalyvavimas seminaruose, meistriškumo pamokose, projektuose, konferencijose, savišvieta | Kvalifikacijos tobulinimo pažymėjimai, pažymos, įsakymai | Direktorė, mokytojai |
| Mokytojų dalinimasis patirtimi | Mokytojai dalinasi medžiaga iš seminarų, kitų renginių, savišvietos | Metodinės tarybos darbo planai, dokumentai | Metodinė taryba |
| Geros pamokos kriterijų nustatymas | Mokytojai aptaria geros pamokos kriterijus individualioms ir grupinėms pamokoms. | Metodinės tarybos dokumentai | Metodinė taryba |
| Dalyvavimas mokyklos bendruomenės veiklose | Veikla metodinėse grupėse, darbo ar veiklos organizavimo grupėse, projektų, konkursų, festivalių rengimas | Darbo grupių dokumentai, parengtos programos, projektai | Direktorė, darbo grupės |
| Mokytojų bendradarbiavimas mokinių ugdymo klausimais | Specialybės mokytojai individualaus ugdymo klausimais bendradarbiauja su muzikos teorijos, choro mokytojais | Individualūs pokalbiai, metodiniai pasitarimai, metodinės tarybos dokumentai | Metodinė taryba |
| Vadovų ir mokytojų individualūs pokalbiai | Kartą per metus su kiekvienu mokytoju aptaria jo darbo rezultatus, galimybes, perspektyvas | Mokytojo profesinio augimo ir tobulėjimo planas, metinės užduotys | Direktorė |
| Mokyklos ryšių plėtra | Bendradarbiavimo su kitomis muzikos ir meno mokyklomis aktyvinimas | Su apskrities ir tolimesnėmis mokyklomis palaikomi glaudūs ryšiai, bendradarbiaujama ugdymo klausimais, dalyvaujama kitų organizuojamuose konkursuose, festivaliuose, renginiuose. | Pasirašytos bendradarbiavimo sutartys su kitomis mokyklomis | Direktorė |
| Konkursų, festivalių organizavimas | Mokykloje organizuojami zonos ir respublikiniai renginiai: festivalis „Draugystės tiltai“, konkursas „Rubato“ | Konkursų, festivalių nuostatai, dalyvaujančių mokinių paraiškos | N. Chrapačienė  S. Andreliūnienė |
| Muzikinių projektų renginių, skirtų mokyklos 55 m. sukakčiai, organizavimas | Dalyvaujama projektuose „Fortepijoniniai duetai“, „Muzikiniai rudenys“, rengiamas socialinis projektas „Muzikos terapija“ ir kt. | Projektų, dalyvių skaičius. | Direktorė, darbo grupės |
| Koncertai, renginiai Pakruojo rajone | Mokykla organizuoja koncertus Pakruojo kultūros centre, sinagogoje, dalyvauja kitų institucijų organizuojamuose renginiuose | Koncertų, kitų renginių ir dalyvių skaičius | Direktorė, darbo grupės |
|  |  |  |  |

**VII. MOKYKLOS TARYBOS POSĖDŽIAI**

|  |  |  |  |
| --- | --- | --- | --- |
| **Nr.** | **Posėdžio tema** | **Data** | **Atsakingas** |
| 1 | * Mokyklos direktoriaus 2019 metų veiklos ataskaita. * Finansinė ataskaita už 2019 metus. * 2020 metų mokyklos veiklos planas | 2020 m. vasaris | S. Stulgaitienė  N. Pupinienė |
| 2 | * Mokyklos 2019-2020 m. m. ugdymo rezultatai. * Priėmimo į mokyklą rezultatai | 2020 m. birželis | S. Stulgaitienė  N. Pupinienė |
| 3 | * Dėl mokyklos ugdymo plano 2020-2021 m. m. * 2020 m. I pusmečio mokyklos veiklos analizė | 2020 rugpjūtis | S. Stulgaitienė  N. Pupinienė |

**VIII. MOKYTOJŲ TARYBOS POSĖDŽIAI**

|  |  |  |  |
| --- | --- | --- | --- |
| **Nr.** | **Posėdžio tema** | **Data** | **Atsakingas** |
| 1 | * 2019- 2020 mokslo metų I pusmečio ugdymo rezultatai. * 2019 m. II pusmečio veiklos ataskaita. * 2020 m. veiklos planas | 2020 m. sausis | N. Pupinienė |
| 2 | * Dėl mokinių kėlimo į aukštesnes klases. * Dėl neformaliojo švietimo pažymėjimų išdavimo. * Dėl mokinių apdovanojimo mokyklos padėkos raštais. | 2020- 05- | N. Pupinienė |
| 3 | * Mokyklos 2019-2020 m. m. ugdymo(si) rezultatai. * Mokyklos veiklos 2020 m. I pusmečio veiklos analizė * Dėl pritarimo 2020-2021 m. m. mokyklos ugdymo planui. * Dėl mokytojo etato sandaros 2020-2021 m. m | 2020-08- | N. Pupinienė |

**IX. MOKYKLOS RENGINIŲ PLANAS (rengiamas kiekvienam mėnesiui)**

**X. MOKYKLOS VIDAUS KONTROLĖS PLANAS**

|  |  |  |  |
| --- | --- | --- | --- |
| **Nr.** | **Tema** | **Data** | **Atsakingas** |
|  | Individualių ir grupinių pamokų tvarkaraščių, būrelių ir kolektyvų sąrašų pateikimas. | Iki 09-15 | N. Pupinienė |
|  | Darbuotojų sveikatos pažymų pateikimas | Iki 09-15 | A. Varvuolienė |
|  | Mokinių mokymosi sutarčių pateikimas ir registravimas. | Iki 09- 15 | Specialybės mokytojai,  A. Varvuolienė |
|  | Mokytojų ir mokinių registro duomenys. | Iki 10- 01 | N. Pupinienė |
|  | Mokyklos higieninės ir techninės būklės kontrolė. | Nuolat | E. Žukauskienė |
|  | Individualių ir grupinių užsiėmimų dienynų tvarkymo kontrolė | Kartą per pusmetį | N. Pupinienė |
|  | Mokyklos turto inventorizacija | Iki gruodžio 31 d. | E. Žukauskienė |
|  | Mokyklos baigimo egzaminų organizavimas | Pagal grafiką | Metodinė taryba |
|  | Mokytojų ugdomosios veiklos stebėjimas ir vertinimas. Stebėjimo tikslas- mokinių pasiekimų gerinimas. | Pagal metodinės tarybos planą | N. Pupinienė  Metodinė taryba |